पुदीने का तेल निकाले पुदीने के तेल को इस्तेमाल करे
वोडका, या कोई और तेज़ शराब, इसके लिए उपयुक्त है, क्योंकि उसमे पानी और शराब दोनों होते है जिससे कि तेल उसमे आसानी से मिल जाता है | हालाँकि आप एप्पल साइडर विनेगर या ग्लिसरीन भी ले सकते है, पर उससे जो सत्व बनेगा वह कम तेज़ होगा और ज्यादा दिनों तक टिकेगा भी नहीं | घर में बने सत्व, जैसे कि वनिला सत्व जिसे आप बाज़ार से खरीदते है, इतनी कम मात्रा में इस्तेमाल होते है कि उनमे इस्तेमाल शराब से कोई ख़ास फर्क नहीं पड़ता |  सूखे पुदीने के पत्तों के लिए, 45%-60% (90-120 प्रूफ) शराब वाली वोडका ले | ताज़ा पुदीने के पत्तों के लिए, चूँकि उनमे पहले से पानी होता है, तो 90-95% (180-190 प्रूफ) शराब वाली वोडका या एवरक्लियर ले | एक ताज़ा पुदीने के पत्तों के गुछे को 2-3 हिस्सों में काटे या पत्तों को एक साफ़ कप के तले से रगड़े, ताकि ज्यादा से ज्यादा तेल निकल सके | सूखे पुदीने के पत्तों को आप हाथ से चूर सकते है, या साबुत भी छोड़ सकते है |  ताज़ा पुदीने के पत्तों को काटने से पहले धो ले | पुदीने की डंडियों को काटने की ज़रुरत नहीं है, पर आप गले हुए या गहरे रंग के पत्ते हटा सकते है, क्योंकि ये सड़े हुए हो सकते है | मर्तबान को पुदीने से भर दे, और अगर आप एक ज्यादा तेज़ पुदीना सत्व चाहते है तो बस 1/2 इंच (1.25 सेंटीमीटर) की जगह छोड़ दे | आप कम पुदीने के पत्ते ले सकते है, पर इससे आपको जो तेल मिलेगा वह कम खुशबूदार और ज़ायकेदार होगा | एक बार जब आप मर्तबान में पुदीना डाल दे, तो उस पर शराब या कोई दूसरा तरल डाल कर पतों को पूरी तरह से ढक दे | मर्तबान का ढक्कन अच्छी तरह से बंद करे | शुरुआत में पत्ते तैर सकते है | आप उन्हें एक चम्मच से धकेल कर नीचे कर सकते है, पर कुछ दिनों बाद वे खुद ही मर्तबान में नीचे बैठ जायेंगे | इसको इस तरह से रखने की अवधि इस बात पर निर्भर करती है कि आप पुदीना सत्व कितना ज्यादा असरदार चाहते है, पर अक्सर इसे बनने में 4-8 हफ्ते लगते है | ज्यादातर लोग मर्तबान को अँधेरी जगह में रखना पसंद करते है, क्योंकि धुप से यह तेल लम्बे समय तक नहीं टिकता | हर एक या दो हफ़्तों में, मर्तबान को कुछ मिनटों के लिए हिला ले ताकि वह तरल के साथ तेज़ी से घुल जाये | आप इस मिश्रण की एक बूँद चख सकते है, यह तय करने के लिए कि मिश्रण आपके अनुसार तेज़ है या नहीं | इस मिश्रण को एक कॉफ़ी फ़िल्टर (बेहद बारीक छन्नी) से गुजार कर इसके पत्ते और अन्य कोई तलछट निकाल ले | इस सत्व को एक भूरी कांच की शीशी में डाल कर रखें ताकि यह धुप से बचा रहे और लम्बे समय तक खराब न हो | यह 6 महीने या उससे भी ज्यादा समय तक चल सकता है, पर समय के साथ इसका असर कम होता रहेगा | अगर इस सत्व में से आपको वोडका की खुशबू आ रही है, या यह आपके अनुसार उतना असरदार नहीं है, तो आप मर्तबान को एक कॉफ़ी फ़िल्टर या कपड़े से ढक कर एक हफ्ते के लिए बाहर रख दे | कुछ शराब भाप बन कर उड़ जायेगी | 1-3 बूंदे गर्म चॉकलेट, गर्म पानी या हर्बल चाय में मिलाये | अगर आपका तेल कम तेज़ है, तो आप और डाल सकते है | इससे इन पेय में न के बराबर शराब डलती है, तो शराब का नशा होने की चिंता न करे ! इस तेल को पीना आपके पाचन तंत्र के लिए अच्छा हो सकता है, पर अगर आप को दिल में जलन महसूस होती है या हर्निया है तो आप इसे इस्तेमाल करने से बचे | करीब 1/2 छोटी चम्मच (2.5 मिलीलीटर) पुदीने का सत्व एक पैन ब्राउनी (अखरोट आदि के साथ सख्त चोकलेट केक) या एक खेप फ़ज (दूध, मक्खन, चीनी से बना सख्त केक) या मेरिन्गुएस (अंडे, चीनी से बना एक फ्रांसी मिष्ठान) के लिए काफी है | आप को सही मात्रा के लिए कुछ प्रयोग करने पड़ सकते है, क्योंकि घर में बने पुदीने सत्व की ताकत अलग अलग होती है | कुछ खाद्य विधियों, जैसे कि फ्रोस्टिंग (केक के उपर सजावटी सामाग्री) में, एक बारी में थोड़ा सा डाले और चख कर जाँच ले | पुदीने के सत्व से आप चींटियों, मक्खियों और पतंगों को भगा सकते है, पर चूहों पर इसका ज्यादा प्रभाव नहीं होता है  रोई के गोलों को पुदीने के सत्व से गीला करे और उन्हें कीटों के स्थान पर छोड़ दे | इन रोई के गोलों को हर एक या दो हफ़्तों में बदल ले | इन रोई के गोलों को पालतू जानवरों की पहुँच से दूर रखें | कुछ प्रयोगों के हिसाब से पुदीने के सत्व से आपकी एकाग्रता बढ़ सकती है | इस सत्व को एक कपड़े पर डाले और पढ़ने से पहले सूंघे, फिर परीक्षा देने से पहले दोबारा सूंघे, या किसी और वक़्त जब आप थके हुए हो या आप को चिंता हो रही हो | पुदीना सत्व की कुछ बूंदों को मीठा बादाम तेल, जैतून तेल, शी मक्खन (एक मेवे से निकली वसा), या किसी और त्वचा के लिए सुरक्षित तेल में डाले और एक गाढ़ी क्रीम बना ले | इसे अपनी छाती पर रगड़ कर उसकी रूकावट दूर करे, या अपनी सूजी हुई मांसपेशियों और जोड़ों पर लगाये, या किसी जहरीले पौधे के निशान पर लगा कर दर्द से राहत पाये | इसे अपने माथे पर रगड़ कर चिंता और सरदर्द से मुक्ति पाये |
पुदीना सत्व निकालने के लिए लिक्विड सिलेक्ट करे: पुदीने के पत्तों को काटे या पीसे: पुदीने और तरल को एक अच्छी तरह से बंद हो सकने वाले मर्तबान में डाल दे: मर्तबान को कुछ हफ़्तों तक रखा रहने दे और उसे कभी कभी हिला ले: तरल को एक भूरी कांच की शीशी में डाल दे: इसकी कुछ बूंदे गर्म पेय में डाले: अपने व्यंजनों में ज़ायका लाये: कीटों से मुक्ति पाये: पुदीना सत्व का इस्तेमाल कर के अपनी याददाश्त और एकाग्रता बढ़ाये: इसे तेल डाल कर हल्का करे और अपनी त्वचा पर लगाये:
https://www.wikihow.com/Extract-Mint-Oils-from-Leaves https://www.wikihow.com/Extract-Mint-Oils-from-Leaves
Extracting Mint Oil Using Mint Extract Tincture